OpenLLM-France/wikimedia huggingface dataset:
# Satu Ekman

Satu Ekman (Finlàndia, 1966) és una traductora finesa. Va estudiar filologia hispànica i portuguesa i literatura, i es va llicenciar en filosofia per la Universitat de Hèlsinki (1999). També va estudiar a Veneçuela. Ha traduït una quarantena de llibres del català, l'espanyol i del portuguès al finès, llibres d'autors com Maria Àngels Anglada, Albert Sánchez Piñol, Javier Cercas, Arturo Pérez-Reverte, Adolfo Bioy Casares i Álvaro Mutis. A més de les seves traduccions, ha format tota una generació de traductors com a professora de traducció al Departament de Llengües Romàniques de la Universitat de Hèlsinki, de la qual Satu Ekman és convidada delegada dins la Fundació Finesa Iberoamericana des de 2010. El 2016 va fer una estada a la Residència Faber, d'Olot.

## Referències

* ↑ «Faber se suma al Dia Internacional de la Traducció amb una xerrada de la traductora finesa Satu Ekman». www.olotcultura.cat. Arxivat de l'original el 2017-01-31. [Consulta: 18 gener 2017].
* ↑ «Satu Ekman | Faber Residency». faberresidency.cat. Arxivat de l'original el 2017-02-02. [Consulta: 18 gener 2017].
* ↑ «Obre la primera residència d'escriptors de Catalunya». Ara.cat.
* ↑ «Satu Ekman | UNCLE ZETA» (en anglès). www.unclezeta.com. Arxivat de l'original el 2017-01-31. [Consulta: 18 gener 2017].
* ↑ «Ekman: Las telenovelas de Venezuela». www.helsinki.fi. [Consulta: 18 gener 2017].
# 1544

El 1544 (MDXLIV) fou un any de traspàs començat en dimarts del calendari julià.

## Esdeveniments

* Els mongols calen foc als suburbis de Pequín (Xina).
* Capitania General de Xile: Valparaíso, fundada el 1536, esdevé un port colonial.
* Es publica el primer herbari.

## Referències

* ↑ «Valparaíso». Gran Enciclopèdia Catalana. Grup Enciclopèdia Catalana. [Consulta: 14 desembre 2024].
# Secrets d'un escàndol

Secrets d'un escàndol (títol original en anglès, May December) és una pel·lícula estatunidenca de comèdia dramàtica fosca del 2023 dirigida per Todd Haynes a partir d'un guió de Samy Burch, basada en una història de la mateixa Burch i d'Alex Mechanik. És protagonitzada per Natalie Portman com una actriu que viatja per conèixer i estudiar la vida de la Gracie, la polèmica dona (Julianne Moore) que interpretarà en una pel·lícula, una dona coneguda per la relació de 24 anys amb el seu marit Joe (Charles Melton), que va començar quan ell tenia 13 anys i ella 36. Ha estat doblada i subtitulada al català.
La pel·lícula es va anunciar el juny de 2021, amb Portman i Moore unint-se al repartiment. Filmada en 23 dies a mitjan 2022 a Savannah (Geòrgia), es va estrenar al 76è Festival de Canes el 20 de maig de 2023, moment en el qual Netflix va adquirir els drets de distribució a Amèrica del Nord.
Secrets d'un escàndol es va estrenar en una selecció de cinemes dels Estats Units el 17 de novembre de 2023, abans d'incloure's a Netflix l'1 de desembre de 2023. Va rebre elogis de la crítica i diversos reconeixements, incloses quatre nominacions als 81ns Globus d'Or i una nominació al millor guió original als 96ns premis Oscar, i va ser escollida per l'American Film Institute com una de les deu millors pel·lícules del 2023.

## Referències

* ↑ Grobar, Matt. «'May December's Natalie Portman, Julianne Moore & Todd Haynes On "The Stories We Tell Ourselves" In Looking To "Survive Our Lives" – Contenders Film L.A.». Deadline Hollywood, 19-11-2023. [Consulta: 18 juny 2024].
* ↑ Feinberg, Scott. «'Awards Chatter' Podcast — Julianne Moore on Reuniting with Todd Haynes for 'May December,' Why 'Far from Heaven' Almost Fell Apart and Why Oscars Matter». The Hollywood Reporter, 14-01-2024. [Consulta: 18 juny 2024].
* ↑ Gamerman, Ellen. «In Hollywood, It's the Golden Age of the Creepy Woman». The Wall Street Journal, 07-12-2023. [Consulta: 18 juny 2024].
* ↑ «Is May December an Oscar contender?». CBC News, 12-12-2023. [Consulta: 18 juny 2024].
* ↑ Davis, Clayton. «Julianne Moore and Natalie Portman Are Both Lead-Actress Oscar Worthy in Todd Haynes' Delicious May December». Variety, 21-05-2023. Arxivat de l'original el September 30, 2023. [Consulta: 14 juny 2023].
* ↑ «May December». Goita què fan, ara!. [Consulta: 5 juliol 2024].
# Per fi ja són vacances

Per fi ja són vacances (títol original: National Lampoon's Vacation), és una pel·lícula estatunidenca de 1983 dirigida per Harold Ramis i protagonitzada per Chevy Chase, Beverly D'Angelo, Randy Quaid, Dana Barron i Anthony Michael Hall. En la pel·lícula apareixen a més els actors John Candy i Imogene Coca, la model Christie Brinkley i l'actriu Jane Krakowski, en papers petits. El guió va ser escrit per John Hughes, basat en la seva història curta Vacation '58, apareguda en la revista National Lampoon (encara que en la pel·lícula la història se situa el 1983). L'èxit de la pel·lícula va ajudar a Hughes a avançar en la seva carrera: a guionista. La pel·lícula va recaptar més de 62 milions de dòlars als Estats Units amb un pressupost estimat de 15 milions de dòlars. Actualment té un 94% de crèdits positius a Rotten Tomatoes.
Ha estat doblada al català.

## Argument

La família Griswold decideix sortir de vacances i realitza un viatge des de Chicago fins a Califòrnia en cotxe, al parc de diversions Walley World, idea del cap de la família Griswold "Clark". Aquest viatge per mitja nació, resulta ser més ardu, estrany i inversemblant del que van anticipar i passaran per tota mena de peripècies i aventures inimaginables.

## Repartiment

* Chevy Chase: Clark Griswold.
* Beverly D'Angelo: Ellen Griswold.
* Imogene Coca: Tia Edna.
* Anthony Michael Hall: Russell "Rusty" Griswold.
* Dana Barron: Audrey Griswold.
* Randy Quaid: Primo Eddie.
* Christie Brinkley: Noia en Ferrari vermell.
* John Candy: Oficial Russ Lasky.
* Eddie Bracken: Roy Walley.
* Brian Doyle-Murray: Conserge de Kamp Komfort.
* Miriam Flynn: Cosina Catherine.
* James Keach: Policia amb motocicleta.
* Eugene Levy: Ed, el venedor d'actuacions.
* Gerry Black: Davenport.
* Frank McRae: Oficial Grover.
* Jane Krakowski: Cosina Vicki.
* John P. Navin Jr.: Primer Dale.
* Nathan Cook: Home donant adreces.
* Mickey Jones: Mecànic.
* John Diehl: Ajudant de mecànic.
* Michael Talbott: Cowboy.
* Henry Gibson
* Randy Lowell: Wyatt Earp.
* James Staley: Conserge del motel.

## Referències

* ↑ «NATIONAL LAMPOON'S VACATION (15)». British Board of Film Classification, 16-08-1983. [Consulta: 29 juliol 2015].
* ↑ http://www.rottentomatoes.com/m/national_lampoons_vacation/
* ↑ esadir.cat. Per fi ja són vacances. esadir.cat.
* ↑ «National Lampoon's Vacation». The New York Times.
# Tasca

Tasca (en francès Tasque) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 263 | 259 | 258 | 216 | 217 | 216 | 209 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Alain Bézian | |

## Referències

* ↑ «Toponímia occitana». Arxivat de l'original el 2009-12-26. [Consulta: 27 agost 2010].
* ↑ Mapa del Gers amb els municipis en gascó
Viccionari
# Josep Maria Cazares

Josep Maria Cazares (Sant Vicenç de Castellet, 9 d'agost de 1958) és un il·lustrador i dissenyador gràfic català. És productor executiu i grafista de Som Cinema i dissenyador del festival Jazz Tardor. Ha estat també director de producció de la Mostra de Cinema Llatinoamericà de Catalunya. Forma part de l'equip de consellers del departament d'Art i Patrimoni de l'Institut d'Estudis Ilerdencs. Ha publicat a Segre i a revistes com El Víbora, Man, La Quera i Jazzology, i ha participat en més de 50 exposicions al llarg de la seva carrera.

## Obra publicada

* El secret de la diadema. Lleida: Ribera & Rius, 1990. ISBN 84-86999-30-8.
* 1936. Memòria d'un estiu. Lleida: Pagès Editors, 2006. ISBN 84-9779-456-7.
* La caiguda de Lleida: 300 anys. (amb Josep Vallverdú). Lleida: Institut Municipal d'Acció Cultural, 2007. ISBN 978-84-9779-569-2.
* El nord. Lleida: Pagès Editors, 2009, Premi Lleida de Narrativa. ISBN 84-9779-741-8.

## Referències

* ↑ «Josep Maria Cazares». Tebeoesfera.
* ↑ «La galería Espai Cavallers de Lleida inaugura la exposición 'Nocturn' de Josep Maria Cazares». Europa Press, 05-06-2020. [Consulta: 9 abril 2021].
* ↑ «Lectures: El Nord - Per Tutatis!». Vilaweb, 20-07-2009. [Consulta: 9 abril 2021].
# Ciutat Escollida

Ciutat Escollida és un barri de la ciutat d'Alacant, segregat del de Joan XXIII l'any 2018. Aquest barri compta l'any 2021 amb 3.228 habitants.
A finals dels anys 1960 l'empresa constructora Calpisa va decidir construir una nova fornada d'habitatges en la zona nord d'Alacant, en les Llomes del Garbinet, entre el que posteriorment seria la Via Parc i la carretera que porta al Palamó. Serien construïdes entre 1968 i 1978, amb un total de quatre mil nous habitatges, molts d'ells de protecció oficial. Aquests blocs es troben la majoria junts en un únic edifici i un icònic lletrer corona el barri. En 2018 se segregaria de Joan XXIII.

## Referències

* 1 2 Pascual, Carolina «Ciudad Elegida ya es un barrio». Diario Información, 07-02-2018 [Consulta: 25 juliol 2021].
* ↑ «Ajuntament d'Alacant. Estadístiques de població». Arxivat de l'original el 16 de maig 2022. [Consulta: 25 juliol 2021].
* ↑ «Estadísticas de población de Alicante» (en castellà). Ajuntament d'Alacant. Arxivat de l'original el 16 de maig 2022. [Consulta: 6 gener 2023].
* ↑ Amores, Juan José. «ALICANTE EN EL RECUERDO: LOS BARRIOS Y PEDANÍAS (I)». Alicante Vivo. [Consulta: 25 juliol 2021].

## Vegeu també

* Llista de barris d'Alacant
# Johannes Plew

Johannes Plew (Heilingen, 13 de juny de 1847 - Königsberg, 27 de febrer de 1896) fou un músic alemany.
Estudià humanitats a Kaliningrad, doctorant-se en filosofia el 1869 i fou successivament professor en el Liceu de Bischwiller (Alsàcia) i a Estrasburg.
Es distingí en l'ensenyança del cant, i donà a la impremta: Didaktik und Methodik des Gesand-Unterrichts (Múnic, 1895).

## Referències

* ↑ Riemann, Hugo. Musik-Lexikon: Zweiter Band. BoD – Books on Demand, 2017, p. 858. ISBN 9789925077526 [Consulta: 26 maig 2019].

## Bibliografia

* Enciclopèdia Espasa, vol. 45, pàg. 773. (ISBN 84-239-4545-6)
# Eliseo Salazar

Eliseo Salazar Valenzuela va ser un pilot de curses automobilístiques xilè que va arribar a disputar curses de Fórmula 1.
Va néixer el 14 de novembre del 1954 a Santiago de Xile, Xile.

## A la F1

Eliseo Salazar va debutar a la primera cursa de la temporada 1981 (la 32a temporada de la història) del campionat del món de la Fórmula 1, disputant el 15 de març del 1981 el G.P. de l'oest dels Estats Units al circuit de Long Beach.
Va participar en un total de trenta-set curses puntuables pel campionat de la F1, disputades en tres temporades consecutives (1981 - 1983), aconseguint una cinquena posició com millor classificació en una cursa i assolí tres punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1981 | March Grand Prix Team | March | Cosworth | O.USA NVQ | BRA NVQ | ARG NVQ | SMR Ret | BEL NVQ | MON NVQ | | | | | | | | | | | 18è | 1 |
| 1981 | Ensign Racing | Ensign | Cosworth | | | | | | | ESP 14 | FRA Ret | GBR NVQ | ALE NC | AUT Ret | HOL 6 | ITA Ret | CAN Ret | LVG Ret | | 18è | 1 |
| 1982 | Team ATS | ATS | Cosworth | SUD 9 | BRA Ret | O.USA Ret | SMR 5 | BEL Ret | MON Ret | E.USA Ret | CAN Ret | HOL 13 | GBR NVQ | FRA Ret | ALE Ret | AUT NVQ | SUI 14 | ITA 9 | LVG NVQ | 22è | 2 |
| 1983 | RAM Automotive Team March | March RAM | Cosworth | BRA 15 | O.USA Ret | FRA NVQ | SMR NVQ | MON NVQ | BEL NVQ | E.USA | CAN | GBR | ALE | AUT | HOL | ITA | EUR | SUD | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 37 (24) | 0 | 0 | 0 | 0 | 3 |
# Guer

Guer (en bretó Gwern-Porc'hoed) és un municipi francès situat al departament d'Ar Mor-Bihan i a la regió de Bretanya. L'any 2006 tenia 6.369 habitants. En el seu territori hi ha el bosc de Paimpont, on segons la llegenda hi havia el bosc artúric de Brocéliande.
Localitzat a 43 km de Rennes, Guer acull el camp de Coëtquidan, on se situen tres institucions d'ensenyament superior de l'exèrcit francès:
* L'École spéciale militaire de Saint-Cyr, acadèmia d'elit que forma els oficials de l'exèrcit de terra.
* L'École militaire interarmes, que forma els suboficials de l'exèrcit de terra.
* L'École militaire du corps technique et administratif.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 5.458 | 5.757 | 5.922 | 5.657 | 5.794 | 5.560 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1979-2001 | Gurval Colleaux | |
| 2001- | Jean-Luc Bléher | UMP |

## Personatges il·lustres

* Dan Ar Wern, escriptor bretó.
# Rius de Danha

Rius en Val (en francès Rieux-en-Val) és un municipi francès situat al departament de l'Aude i a la regió d'Occitània.
# La Barteta

La Barteta (en francès Labarthète) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 198 | 205 | 151 | 154 | 150 | 137 | 145 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Philippe Dufau | |

## Referències

* ↑ «Toponímia occitana». Arxivat de l'original el 2009-12-26. [Consulta: 27 agost 2010].
* ↑ Mapa del Gers amb els municipis en gascó
# Clamidòspora

Una clamidòspora és l'espora de paret gruixuda en dormància de diversos tipus de fongs. És l'estadi vital que sobreviu en condicions desfavorables, com l'assecament o les estacions càlides. Les clamidòspores normalment són esfèriques i de color fosc i tenen una superfície llisa. Són pluricel·lulars, les cèl·lules es connecten per porus en septes entre cèl·lules. Les clamidòspores són el resultat d'una reproducció asexual (per tant sent realment conidis es diuen clamidoconidi) o de reproducció sexual (rarament). Les teliòspores són un tipus especial de clamidòspores de fongs de rovell, uredinals, i del carbó (principalment els ustilaginomycetes).

## Enllaços externs

* Les clamidòspores de Candida albicans Arxivat 2013-08-01 at Archive.is
# Anna Davia De Bernucci

Anna Davia De Bernucci (italià: Anna Davia (DAvia) Bernucci) (Pieve di Cadore, 16 d'octubre de 1743 - 1811) va ser una cantant d'òpera italiana.
Filla d'Osvaldo i Maddalena da Via i casada amb el comerciant Giovanni Bernucci a Gènova, es va convertir en cantant després de la fallida del negoci del seu cònjuge.
El 1761 va debutar a l'òpera italiana d'Amsterdam, on es va convertir en una estrella. El 1777 va cantar a Varsòvia i, entre 1779 i 1785, va ser una celebrada prima-dona a Sant Petersburg, a Rússia, on va assolir una fama generalitzada junt a la seva compatriota Teresa Macciorletti-Blasi, en aquell temps també present a la capital russa. I va rebre un contracte per valor de 2800 rubles per part de Caterina II de Rússia Caterina la Gran.
Va marxar de Rússia vers Itàlia el 1785 i es va retirar el 1803.

## Referències

* Bronvermelding: Anna de Haas, Davia, Anna, in: Digitaal Vrouwenlexicon van Nederland. URL:http://resources.huygens.knaw.nl/vrouwenlexicon/lemmata/data/Davia// [13/01/2014]
# Serenata nostàlgica

Serenata nostàlgica (títol original en anglès: Penny Serenade) és una pel·lícula estatunidenca dirigida per George Stevens el 1941. Ha estat doblada al català.

## Argument

Un jove (Cary Grant) passa davant una botiga de discos i veu una bonica dona i troba un mitjà per enamorar-la. Més tard es casen. És periodista i és traslladat al Japó. Vol seguir-lo, accepta, i hi tenen una bonica casa. Ella vol un fill, Mentre ell no té no en té gaires ganes. Acaba acceptant. Queda embarassada, però un desgraciat terratrèmol li fa tenir un avortament. Ja no podrà tenir fills. Cary és, a la pel·lícula, una mica somniador i obre una impremta i intenta llançar el seu propi diari. Perd molts diners i no té cap ingrés. Acaben decidint adoptar un nen. Fan creure que tenen uns bons ingressos al servei d'adopció per tenir un nen el més de pressa possible. Demanen per un noi d'ulls blaus i cabells arrissats de dos anys. Hauran d'esperar molt de temps per aquesta demanda. La senyora de l'adopció els confia poc temps després una noia. Volien tanmateix tenir un noi, però una altra parella té la prioritat sobre ells. Llavors, acaben acceptant. Un any més tard, han de passar davant un jutge per saber si poden adoptar-la definitivament. Assabentant-se dels ingressos de la família, el jutge no vol confiar-los la petita. Llavors, Grant troba arguments molt commovedors per adoptar-la, arguments que fan fondre fins i tot les ànimes menys sensibles.
Acaba adoptant la petita. Al cap de vuit anys, la noia mor a causa d'una malaltia fulminant. Grant es comporta com un estrany en el seu cercle i fuig. La seva dona escriu una carta a la dona del servei d'adopció per anunciar la mala notícia. Més tard, es prepara a marxar quan Cary Grant entra a la casa familiar. El telèfon sona, i l'encantadora senyora del servei d'adopció els anuncia que un paquet ha arribat. Un nen de dos anys, arrissat, d'ulls blaus, està a punt per ser adoptat. S'han de donar pressa, ja que una altra parella té la prioritat sobre ells.

## Repartiment

* Irene Dunne: Julie Gardiner Adams, la venedora d'una botiga de discos que es casa amb Roger
* Cary Grant: Roger Adams, el director d'un diari de província, el seu marit
* Beulah Bondi: Miss Oliver, la directora de l'associació d'adopció
* Edgar Buchanan: Applejack Carney, l'amic des Adams, l'impressor del diari
* Ann Doran: Dotty 'Dot', l'amiga de Julie
* Eva Lee Kuney: Trina Adams, la filla adoptiva des Adams als 6 anys
* Leonard Willey: El Doctor Hartley
* Wallis Clark: el jutge
* Walter Soderling: Billings
* Baby Jane Biffle: Trina Adams, la filla adoptiva des Adams a l'any
* Dorothy Adams (no surt als crèdits): la mare en el cotxe qui s'ha calat
* Otto Han (no surt als crèdits): Sam, el cuiner
* Henry Dixon (no surt als crèdits): el vell impressor
* Frank Mills (no surt als crèdits): l'impressor galtut
* Bess Flowers (no surt als crèdits): una mare

## Nominacions

* 1942: Oscar al millor actor per Cary Grant

## Referències

* ↑ esadir.cat. Serenata nostàlgica. esadir.cat.
* ↑ «Penny serenade». The New York Times.
# Segòs

Segòs (en francès Ségos) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 318 | 304 | 276 | 272 | 248 | 234 | 250 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Claude Coulombier | |

## Referències

* ↑ «Toponímia occitana». Arxivat de l'original el 2009-12-26. [Consulta: 27 agost 2010].
* ↑ Mapa del Gers amb els municipis en gascó
# Alida Bremer

Alida Bremer (1959, Split, República de Iugoslàvia) és una mediadora croata, impulsora de la literatura croata a Alemanya. A la universitat va estudiar romàniques, germanística i estudis eslaus i es va graduar en literatura comparada. Bremer ha traduït nombroses novel·les, assajos i obres de teatre, i posa veu en alemany a autors com Edo Popović, Renato Baretić, Bora Ćosić, Ivana Sajko, Marko Pogačar i Roman Simić. A més, Bremer fa de comissària per a diversos projectes literaris i és editora de diferents antologies i de la revista Beton International. El 2013 va publicar la seva primera novel·la, Olivas Garten. Alida Bremer ha rebut diversos premis per les seves obres i el seu compromís social i cultural.

## Referències

* ↑ «Alida Bremer». Kosmopolis. CCCB via (CCBYSA via) OTRS. [Consulta: 17 febrer 2015].
# Classificació Ranganathan

Classificació Ranganathan o classificació de dos punts és un sistema de classificació bibliotecària desenvolupada per S. R. Ranganathan. Va ser la primera classificació facetada (o analítico-sintètica). La primera edició va ser publicada el 1933. Des de llavors s'han publicat més de sis més edicions. És especialment utilitzat en biblioteques de l'Índia.
La seva classificació "colonada" ve de l'ús de còlons per separar facetes dins números de classe. Tanmateix, hi ha molts altres esquemes de classificació, alguns dels quals no estan relacionats, que també usen còlons i altres puntuacions amb diverses funcions. No haurien de ser confosos amb classificació de còlon.

## Organització

La classificació Ranganathan utilitza 42 classes principals que són combinades amb altres cartes, números i marques en una manera que s'assembla a la classificació de la Biblioteca del Congrés per a ordenar una publicació.

### Facetes

La classificaicó Ranganathan utilitza cinc categories primàries, o facetes, per especificar encara més la classificació d'una publicació. En conjunts, són les anomenades PMEST:
    , Personalitat, el tema més específic o focal.
    ; Assumpte o propietat, la substància, propietats o materials del tema.
    : Energia, incloent els processos, operacions i activitats.
    . Espacial, el qual relaciona la ubicació geogràfica del tema.
    ' Temps, el qual refereix a les dates o estacions del tema.

### Classes

Les següents són les classes principals de CC, amb algunes subclasses, el mètode principal utilitzat per a ordenar la subclasse que utilitza l'esquema de PMEST i els exemples que mostren aplicació de PMEST.
    z Generalitats
    1 Coneixement
    2 Biblioteconomia
    3 Bibliologia
    4 Periodisme
    B Matemàtiques
       B2 Àlgebra
    C Física
    D Enginyeria
    E Química
    F Tecnologia
    G Biologia
    H Geologia
       HX Miner
    Jo Botànica
    J Agricultura
       J1 Horticultura
       J2 Alimentació
       J3 Menjar
       J4 Estimulant
       J5 Oli
       J6 Fàrmac
       J7 Teixit
       J8 Tint
    K Zoologia
       KZ Ramaderia
    L Medicina
       LZ3 Farmacologia
       LZ5 Farmacopea
    M Arts útils
       M7 Tèxtils [material]:[feina]
    Δ Misticisme i experiència espiritual [religió],[entitat]:[problema]
    N Belles arts
       ND Escultura
       NN Gravat
       NQ Pintura
       NR Música
    O Literatura
    P Lingüística
    Q Religió
    R Filosofia
    S Psicologia
    T Educació
    U Geografia
    V Història
    W Ciències polítiques
    X Economia
    Y Sociologia
    YZ Assistència social
    Z llei

## Vegeu també

* Classificació Decimal Universal

## Referències

* Colon Classification (6th Edition) by Dr. S.R. Ranganathan, published by Ess Ess Publications, Delhi, India
* Chan, Lois Mai. Cataloging and Classification: An Introduction. 2nd ed. New York: McGraw-Hill, c1994. ISBN 0-07-010506-5.

## Enllaços externs

* More Detail about the Colon Classification at ISKO Italia
# Blaia

Blaia (Blaye en francès) és un municipi francès situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa). El trobador Jaufré Rudel era originari i senyor de Blaia.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 4 715 | 3 580 | 3 428 | 4 013 | 3 855 | 3 801 | 4 174 | 4 410 | 4 659 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 4 302 | 4 972 | 4 761 | 4 478 | 4 522 | 4 512 | 4 340 | 5 015 | 4 799 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4 775 | 4 890 | 4 741 | 4 274 | 4 240 | 4 054 | 3 768 | 3 788 | 4 047 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 4 291 | 4 355 | 4 051 | 4 559 | 4 286 | 4 666 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1945-1953 | Georges Milh | |
| 1953-1965 | Bernard Delord | |
| 1989-1989 | Gérard Grasilier | RPR |
| 1989-2008 | Bernard Madrelle | PS |
| 2008- | Denis Baldès | Divers gauche |

## Agermanaments

* Tàrrega
* Zülpich
* Macin

## Referències

* ↑ Toponímia occitana